**เอกสารหมายเลข 1**แนบท้าย 4

แบบประเมินคุณสมบัติของบุคคล

**ชื่อ ว่าที่ร้อยตรี ศิรพงศ์ มาสำราญ**

**ตำแหน่ง นักวิชาการสัตวบาลปฏิบัติการ ตำแหน่งเลขที่ 4903**

**ส่วนส่งเสริมและพัฒนาการปศุสัตว์ สำนักงานปศุสัตว์เขต 2**

**กรมปศุสัตว์ กระทรวงเกษตรและสหกรณ์**

**ขอประเมินเพื่อแต่งตั้งให้ดำรงตำแหน่งที่สูงขึ้น**

**ตำแหน่ง นักวิชาการสัตวบาลชำนาญการ ตำแหน่งเลขที่ 4903**

**ส่วนส่งเสริมและพัฒนาการปศุสัตว์ สำนักงานปศุสัตว์เขต 2**

**กรมปศุสัตว์ กระทรวงเกษตรและสหกรณ์**

##### **เอกสารหมายเลข 3**

# ผลงานที่จะขอรับการประเมินเพื่อเลื่อนขึ้นแต่งตั้งให้ดำรงตำแหน่งที่สูงขึ้น

**1. ชื่อผลงาน** การศึกษาสภาพการเลี้ยงโคเนื้อของเกษตรกรในจังหวัดฉะเชิงเทรา

**ปีที่ดำเนินการ** 2561-2562

**2. ความสำคัญและที่มาของปัญหาที่ทำการศึกษา**

การก้าวเข้าสู่ ASEAN Economic Community (AEC) ตั้งแต่ ปี 2558 ของประเทศไทย ถือเป็นโอกาสที่ดีในการเพิ่มการผลิตและขยายตลาดโคเนื้อไปยังประเทศอื่น ๆ ในกลุ่มประเทศอาเซียน เนื่องจากประเทศไทยมีศักยภาพในการผลิตโคเนื้อสูงกว่าประเทศอื่น ๆ ในอาเซียน มีเทคโนโลยีการผลิต และการปรับปรุงพันธุ์ที่มีศักยภาพเหนือประเทศผู้ผลิตอื่น ๆ ในอาเซียน ตลอดจนมีกระบวนการผลิตเนื้อโคและผลิตภัณฑ์ ที่ได้มาตรฐานเป็นที่ยอมรับโดยทั่วไปของตลาดอาเซียน ขณะที่ประเทศในกลุ่มอาเซียนส่วนใหญ่มีปริมาณการผลิตเนื้อโคไม่เพียงพอกับการบริโภคภายในประเทศ อาทิประเทศมาเลเซียมีปริมาณการบริโภคเนื้อโคสูงกว่าปริมาณการผลิต เนื่องจากประชากรของส่วนใหญ่นับถือศาสนาอิสลาม จึงมีความต้องการใช้เนื้อโคเพื่อการบริโภคเป็นจำนวนมาก มาเลเซียผลิตโคได้น้อยด้วยข้อจำกัดด้านลักษณะภูมิประเทศที่ไม่เอื้ออำนวยต่อการผลิต ดังนั้นจึงต้องนำเข้าเนื้อโคจากต่างประเทศในปริมาณสูง โดยมาเลเซียมีการนำเข้าโคมีชีวิตเป็นจำนวนมากจากไทย ขณะเดียวกันประเทศลาว และกัมพูชา ก็มีการนำเข้าโคเนื้อมีชีวิตจากประเทศไทยเช่นเดียวกัน โดยเฉพาะอย่างยิ่งลาว มีการเลี้ยงโคเนื้อลดลง แต่ยังคงมีความต้องการใช้เนื้อโค เพื่อบริโภคในประเทศ และเพื่อส่งไปขายต่อยังประเทศจีนซึ่งมีความต้องการบริโภคสูงมาก (สำนักนโยบายและยุทธศาสตร์การค้าสินค้าเกษตร, 2559)

จากข้อมูลของกรมปศุสัตว์ตั้งแต่ปี 2555-2560 พบว่าทิศทางของจำนวนโคเนื้อ และจำนวนเกษตรกรผู้เลี้ยงโคเนื้อมีแนวโน้มลดลง จากจำนวนโคเนื้อ 6.33 ล้านตัว เกษตรกรผู้เลี้ยงโคเนื้อ 1.035 ล้านครอบครัว ลดลงเหลือจำนวนโคเนื้อ 4.407 ล้านตัว เกษตรกรผู้เลี้ยงโคเนื้อ 757,089 ราย ในปี 2559 แต่ในปี 2560 พบว่าจำนวนโคเนื้อและเกษตรกรผู้เลี้ยงโคเนื้อเพิ่มขึ้นเป็นจำนวนโคเนื้อ 4.876 ล้านตัว เกษตรกรผู้เลี้ยงโคเนื้อเพิ่มขึ้นเป็น 792,148 ราย (กองส่งเสริมและพัฒนาการปศุสัตว์ กรมปศุสัตว์, 2561) สำหรับการเลี้ยงโคเนื้อในจังหวัดฉะเชิงเทรา เมื่อปี 2560 พบว่ามีการเลี้ยงโคเนื้อจำนวน 16,309 เกษตรกรผู้เลี้ยงโคเนื้อ 2,055 ราย และเพิ่มสูงขึ้นใน ปี 2561 มีจำนวนโคเนื้อ 18,406 ตัว (ศูนย์สารสนเทศ กรมปศุสัตว์, 2561) เช่นกัน ซึ่งเป็นผลจากความต้องการบริโภคเนื้อสัตว์ที่เพิ่มสูงขึ้น แต่พบว่าเกษตรกรผู้เลี้ยงโคเนื้อลดลงเหลือจำนวน 2,042 ราย ซึ่งคาดว่าเป็นผลจากการแข่งขันด้านการลดต้นทุนการเลี้ยง การปรับตัวของสภาพสังคม พื้นที่การเลี้ยงสัตว์ลดลง การลดหย่อนภาษีนำเข้าโคและเนื้อโคจากข้อตกลงการค้าเสรี เกษตรกรจึงต้องมีความรู้ สะสมประสบการณ์ เช่น ความรู้ด้านพันธุ์โคเนื้อ การจัดการระบบโคเนื้อในฟาร์ม การจัดทำแปลงหญ้า ต้องรู้จักโรคและการป้องกันโรคที่อาจเกิดกับโคเนื้อ มีความรู้ด้านการตลาดที่จะสามารถขายโคได้ในราคาที่เหมาะสม เพื่อให้สามารถแข่งขันได้กับโคมีชีวิตและเนื้อโคจากต่างประเทศ และประกอบอาชีพการเลี้ยงโคเนื้อได้สำเร็จและยั่งยืน

การศึกษาสภาพการเลี้ยงโคเนื้อของเกษตรกรในพื้นที่จังหวัดฉะเชิงเทรา ซึ่งเป็นพื้นที่ที่เกษตรกรมีการเลี้ยงโคเนื้อมาอย่างยาวนาน และมีจำนวนโคเนื้อค่อนข้างหนาแน่นอย่างต่อเนื่องในเขตพื้นที่ภาคตะวันออกของประเทศไทย ทำให้เชื่อว่าเกษตรกรที่เลี้ยงโคเนื้อส่วนใหญ่จะมีระบบการวางแผนการผลิต การจัดการโรงเรือน และคอกพัก แปลงหญ้า และแหล่งอาหารหยาบ ระบบการจัดการโรค และการจัดการสุขภาพของโค สามารถเป็นตัวอย่างในการสำรวจเพื่อใช้ประกอบข้อมูลพื้นฐานในการพัฒนาอาชีพโคเนื้อของเกษตรกร จะทำให้ได้ข้อมูลในสภาพการผลิตจริงในพื้นที่อันเป็นประโยชน์ในการสนับสนุน ช่วยเหลือ แก้ไขหรือป้องกันปัญหา เพื่อให้เกิดความสำเร็จต่อการประกอบอาชีพการเลี้ยงโคเนื้อของเกษตรกร

**3. วัตถุประสงค์การวิจัย**

1. เพื่อศึกษาข้อมูลพื้นฐานของเกษตรกรผู้เลี้ยงโคเนื้อในจังหวัดฉะเชิงเทรา

2. เพื่อศึกษาลักษณะฟาร์มเกษตรกรผู้เลี้ยงโคเนื้อในจังหวัดฉะเชิงเทรา

3. เพื่อศึกษาระบบการจัดการฟาร์ม การวางแผนการผลิตโคเนื้อของเกษตรกรในจังหวัดฉะเชิงเทรา

**4. ความรู้ทางวิชาการ หรือแนวคิดหรือหลักทฤษฎีที่ใช้ในการดำเนินการ**

**กรอบแนวความคิดของโครงการวิจัย**

การเลี้ยงโคเนื้อของเกษตรกรในจังหวัดฉะเชิงเทรา มีทั้งการเลี้ยงเพื่อเป็นอาชีพหลัก เป็นอาชีพเสริมรายได้ เกษตรกรผู้เลี้ยงจึงให้ความสำคัญในกระบวนการขั้นตอนและวิธีการเลี้ยงแตกต่างกัน เป็นต้นว่า การวางแผนการผลิต การจัดการโรงเรือน และคอกพัก แปลงหญ้า และแหล่งอาหารหยาบ ระบบการป้องกันโรค และการจัดการสุขภาพของโค ดังนั้น หากมีการศึกษาสภาพข้อมูลพื้นฐานของเกษตรกรและการเลี้ยงโคเนื้อ จะทำให้ทราบข้อมูลและข้อเท็จจริง นำมาปรับใช้ในการส่งเสริมหรือสนับสนุนเพิ่มเติมสร้างแรงจูงใจให้เกษตรกรผู้เลี้ยงโคเนื้อในจังหวัดฉะเชิงเทรา มีความกระตือรือร้นในการผลิตโคเนื้อของตนเองให้มีประสิทธิภาพเพิ่มมากขึ้น เพื่อตอบสนองผลลัพธ์สุดท้าย คือการเพิ่มจำนวนเกษตรกรผู้เลี้ยงโคเนื้อ เพิ่มรายได้ และเพิ่มจำนวนประชากรกรโคเนื้อในพื้นที่จังหวัดฉะเชิงเทราให้มากขึ้นต่อไป

**ตัวแปรที่ใช้ศึกษาวิจัย ประกอบด้วยตัวแปรอิสระ และตัวแปรตาม ดังแผนภาพ**

**สภาพการเลี้ยงโคเนื้อของเกษตรกร**

**ในจังหวัดฉะเชิงเทรา**

- การวางแผนการตลาด

- การจัดการโรงเรือนและคอกพัก

- แปลงหญ้า และแหล่งอาหารหยาบ

- ระบบการป้องกันโรค และการการจัดการสุขภาพของโค

ข้อมูลพื้นฐานเกษตรกร

**เกษตรกร**

ข้อมูลฟาร์มโคเนื้อของเกษตรกร

สนง.ปศจ.ฉะเชิงเทรา สนง.ปศข. 2 และกรมปศุสัตว์ สามารถนำผลการศึกษามากำหนดรูปแบบหรือวางแนวทางการส่งเสริมโคเนื้อให้เหมาะสม อีกทั้งเกษตรกร เจ้าหน้าที่ ในพื้นที่สามารถปรับแนวทางการพัฒนาส่งเสริม ได้ตรงกับสิ่งที่เกษตรกรยังไม่มีการพัฒนาการเลี้ยงโคเนื้อ ตลอดจนใช้ในการจัดทำแผนพัฒนาด้านปศุสัตว์ระดับประเทศต่อไป

**5. วิธีการหรือขั้นตอนการศึกษา**

**5.1 ประชากร/กลุ่มตัวอย่าง**

การศึกษาวิจัยในครั้งนี้จะศึกษาในเกษตรกรเกษตรผู้เลี้ยงโคเนื้อในจังหวัดฉะเชิงเทรา มีรายละเอียดเกี่ยวกับวิธีดำเนินศึกษาวิจัยดังนี้

1. ประชากรใช้ศึกษาเป็นเกษตรกรผู้เลี้ยงโคเนื้อในจังหวัดฉะเชิงเทรา จำนวน 2,042 ราย (ศูนย์สารสนเทศ กรมปศุสัตว์, 2561)

**ตารางแสดงจำนวนประชากรตัวอย่าง**

|  |  |  |
| --- | --- | --- |
| **อำเภอ** | **จำนวนเกษตรกรผู้เลี้ยงโคเนื้อ**  **(ครัวเรือน)** | **จำนวนประชากรตัวอย่าง**  **(ครัวเรือน)** |
| เมืองฉะเชิงเทรา | 153 | 26 |
| คลองเขื่อน | 6 | 1 |
| บางคล้า | 183 | 31 |
| บางน้ำเปรี้ยว | 734 | 122 |
| บางปะกง | 15 | 2 |
| บ้านโพธิ์ | 168 | 28 |
| แปลงยาว | 266 | 44 |
| พนมสารคาม | 256 | 43 |
| ราชสาส์น | 61 | 10 |
| สนามชัยเขต | 122 | 20 |
| ท่าตะเกียบ | 78 | 13 |
| **รวม** | **2,042** | **340** |

2. กลุ่มประชากรตัวอย่างที่ใช้ในการศึกษาครั้งนี้ จำนวน 334.48 ราย ได้จากการคำนวณสูตรของ Taro Yamane (Yamane, 1973) ที่มีความคลาดเคลื่อนของการสุ่มตัวอย่าง ร้อยละ 5 ดังนี้

n = 

N = จำนวนครัวเรือนผู้เลี้ยงโคเนื้อทั้งหมดในจังหวัดฉะเชิงเทรา คือ 2,042 ครัวเรือน

e = ความคลาดเคลื่อนในการสุ่มตัวอย่างร้อยละ 5 (หรือ 0.05)

แทนค่าในสูตร จะได้

n = = 334.48 ตัวอย่าง (ราย)

3. การสุ่มตัวอย่างประชากร เป็นการสุ่มตัวอย่างประชากรอย่างง่าย (simple randomsampling) จากเกษตรกรผู้เลี้ยงโคเนื้อใน 11 อำเภอของจังหวัดฉะเชิงเทรากระจายไปในทุกอำเภอตามสัดส่วนการเลี้ยงโคเนื้อ รวมทั้งสิ้น 340 รายเพื่อเพิ่มความน่าเชื่อถือของผลการศึกษา

**5.2 เครื่องมือที่ใช้ในการศึกษา**

เครื่องมือที่ใช้ในการศึกษา คือ แบบสอบถามแบบมีโครงสร้าง (interview schedule) มีลักษณะคำถามปลายปิด (closed – ended question) และปลายเปิด (open – ended question) ประกอบด้วย 3 ส่วน ดังนี้

ส่วนที่ 1 ข้อมูลพื้นฐานของเกษตรกร

ส่วนที่ 2 ลักษณะฟาร์มโคเนื้อของเกษตรกร

ส่วนที่ 3 ข้อมูลสอบถามเพื่อจำแนกสภาพการเลี้ยงโคเนื้อ

**5.3 การเก็บรวบรวมข้อมูล**

ลงพื้นที่จัดประชุม วางแผนชี้แจงรายละเอียดการเก็บข้อมูลให้กับเจ้าหน้าที่ระดับอำเภอในพื้นที่ทุกอำเภอ ใช้เวลาในการเก็บข้อมูล 30 – 45 วัน จากนั้นรวบรวมข้อมูลทั้งหมดให้ครบถ้วน ตรวจสอบความสมบูรณ์ของข้อมูลแล้วนำมาวิเคราะห์

**5.4 การวิเคราะห์ข้อมูล**

หลังจากตรวจสอบความสมบูรณ์ของแบบสอบถาม แล้วนำมาวิเคราะห์ข้อมูลโดยโปรแกรมสถิติสำเร็จรูปและแสดงค่าทางสถิติ ประกอบด้วย ค่าร้อยละ (percentage) และค่าเฉลี่ย (mean)

**6. ผู้ร่วมดำเนินการ**

1. ว่าที่ ร.ต.ศิรพงศ์ มาสำราญ ตำแหน่ง นักวิชาการสัตวบาลปฏิบัติการ สัดส่วนผลงาน 80 %

2. นายดนัยศักดิ์ เย็นใจ ตำแหน่ง นักวิชาการสัตวบาลชำนาญการ สัดส่วนผลงาน 20 %

**7. ระบุรายละเอียดเฉพาะงานในส่วนที่ผู้ขอรับการประเมินเป็นผู้ปฏิบัติ**

(1) วางแผนและจัดเตรียมการทดลอง 20 %

(2) ดำเนินการเก็บรวบรวมข้อมูล 20 %

(3) วิเคราะห์และประมวลผลข้อมูล 20 %

(4) จัดทำรายงานและสรุปผล 20 %

**8. ประโยชน์ที่คาดว่าจะได้รับ (กรณีเป็นผลงานที่อยู่ระหว่างศึกษา)**

- ไม่มี

**9.ระบุผลสำเร็จของงาน หรือผลการศึกษา (กรณีที่เป็นผลงานที่ดำเนินการเสร็จแล้ว)**

การศึกษาสภาพการเลี้ยงโคเนื้อของเกษตรกรในจังหวัดฉะเชิงเทรา พบว่า

1. ข้อมูลพื้นฐานเกษตรกรผู้โคเนื้อจังหวัดฉะเชิงเทรา

ผู้เลี้ยงโคเนื้อมีอายุเฉลี่ย 50.62 ปี ส่วนใหญ่เป็นเพศชาย สถานภาพครอบครัวส่วนใหญ่แต่งงานมีครอบครัว ระดับการศึกษาสูงสุดที่ได้รับส่วนใหญ่จบการศึกษาระดับมัธยมตอนปลาย/ปวช. จำนวนสมาชิกครอบครัวที่ช่วยทำฟาร์มโคเนื้อส่วนใหญ่มีจำนวน 1-5 คน ลักษณะการประกอบอาชีพโคเนื้อ พบว่าส่วนใหญ่เลี้ยงโคเนื้อเป็นอาชีพหลัก

2. ข้อมูลฟาร์มโคเนื้อ

ผู้เลี้ยงโคเนื้อในจังหวัดฉะเชิงเทรามีโคเนื้อเฉลี่ย 10.97 ตัวต่อฟาร์ม ทุกรายได้รับการขึ้นทะเบียน แต่ยังไม่ผ่านการตรวจรับรองมาตรฐานฟาร์ม สายพันธุ์โคเนื้อที่เลี้ยงส่วนใหญ่เป็นสายพันธุ์ลูกผสมบราห์มัน รองลงมาคือพันธุ์พื้นเมือง ส่วนใหญ่มีการถือครองที่ดินฟาร์มโคเนื้อเป็นของตนเอง ส่วนใหญ่ไม่มีการจัดทำพันธุ์ประวัติโคเนื้อทุกตัวในฟาร์ม รูปแบบการเลี้ยงโคเนื้อของฟาร์มส่วนใหญ่เลี้ยงแบบปล่อยแปลงหญ้า และกลับคอก การแบ่งพื้นที่โรงเรือนโคเนื้อในฟาร์มส่วนใหญ่เลี้ยงในคอกเดียวกันโดยเป็นคอกขนาดใหญ่ ลักษณะโรงเรือนโคเนื้อส่วนใหญ่กั้นคอกด้วยไม้ และหรือลวด การให้อาหารโคเนื้อส่วนใหญ่ให้หญ้าสดจากทุ่งหญ้าธรรมชาติ และส่วนใหญ่มีรายได้จากฟาร์มโคเนื้อ 60,001-100,000 บาทต่อปี

3. สภาพการเลี้ยงโคเนื้อ

3.1 การวางแผนการผลิต พบว่า เกษตรกรส่วนใหญ่ไม่มีการวางแผนการผลิต ได้แก่ การเลี้ยงโคเนื้อเพศเมียสำหรับใช้เป็นแม่พันธุ์ทดแทนภายในฟาร์ม การเลี้ยงโคเนื้อเพศผู้สำหรับใช้เป็นพ่อพันธุ์ทดแทนภายในฟาร์ม การเลี้ยงแม่โคเพื่อผลิตลูกสำหรับจำหน่ายให้ผู้อื่นนำไปเลี้ยงต่อ การเลี้ยงแม่โคเพื่อผลิตลูกสำหรับเลี้ยงเป็นโคพ่อพันธุ์ หรือแม่พันธุ์จำหน่าย การเลี้ยงแม่โคเพื่อผลิตลูกสำหรับเลี้ยงเป็นโคขุนจำหน่าย การซื้อลูกโค หรือโครุ่นเข้ามาเลี้ยงสำหรับเป็นโคขุนเพื่อจำหน่าย และไม่มีแผนการผลิตในฟาร์มที่แน่นอน กล่าวคือ ไม่มีการทำแผนจำหน่ายโคในฟาร์มทุกปี

3.2 การจัดการโรงเรือน และคอกพัก พบว่า ส่วนใหญ่มีการจัดการโรงเรือนและคอกพักที่เหมาะสม ได้แก่ เกษตรกรมีพื้นที่คอกพักโคเนื้อ และบริเวณที่พักอาศัยแยกเป็นสัดส่วน โรงเรือนเลี้ยงสัตว์สามารถป้องกันแสงแดด และฝนได้ โรงเรือนสร้างด้วยวัสดุที่คงทนถาวร ภายในโรงเรือนมีรางอาหาร และภาชนะบรรจุน้ำสำหรับให้โคกิน มีคอก หรือบริเวณสำหรับกักโคป่วยในระหว่างการเลี้ยง และโรงเรือนที่ใช้เลี้ยงโคถูกสุขลักษณะ และโคอยู่สบาย ยกเว้นในส่วนของการแยกสัดส่วนคอกพักลูกโค โคสาว โคพ่อพันธุ์ และโคแม่พันธุ์ และขนาดพื้นที่โรงเรือนมีความเหมาะสมกับจำนวนโคที่เลี้ยง ที่ส่วนใหญ่ไม่มีการจัดการที่เหมาะสม

3.3 แปลงหญ้า และแหล่งอาหารหยาบ พบว่า ส่วนใหญ่ไม่มีพื้นที่แปลงหญ้าในฟาร์มมากกว่า 2 ไร่ ไม่มีแปลงหญ้าสำหรับตัดให้กิน และไม่มีแปลงหญ้าสำหรับปล่อยโคลงแทะเล็ม สำหรับการปล่อยแทะเล็มในทุ่งหญ้าที่เกิดตามธรรมชาติ และการปล่อยแทะเล็มในทุ่งหญ้าที่เกิดจากการเตรียมไว้ พบว่า ไม่มีการใส่ปุ๋ยพรวนดิน แต่เกษตรกรส่วนใหญ่สามารถจัดหาพืชอาหารหยาบได้เพียงพอต่อปริมาณความต้องการของโคเนื้อในฟาร์ม

3.4 ระบบการป้องกันโรค และการจัดการสุขภาพของโค พบว่า ส่วนใหญ่มีโปรแกรมการทำวัคซีนป้องกันโรคระบาดที่สำคัญของโค เช่น โรคปากและเท้าเปื่อย, โรคคอบวม และมีโปรแกรมกำจัดพยาธิภายใน และภายนอกของโค ยกเว้นฟาร์มเกษตรกรส่วนใหญ่ไม่มีระบบสเปรย์ฆ่าเชื้อก่อนเข้า-ออกฟาร์ม

**10. ความยุ่งยากในการดำเนินการ/ปัญหา/อุปสรรค**

10.1 การวางแผนจัดทำโครงการจัดเตรียมวัสดุทดลองในการทำวิจัย

ผู้วิจัยได้ดำเนินการศึกษา ค้นคว้า งานวิจัยและข้อมูลสภาพพื้นที่ เพื่อนำมาอ้างอิงในงานวิจัย และการตรวจเอกสารงานวิจัยที่เกี่ยวข้อง เพื่อเป็นข้อมูลและเป็นกรอบในการออกแบบสอบถาม เพื่อให้ได้ข้อมูลที่เที่ยงตรง ตลอดจนปรึกษาอาจารย์ในการออกแบบสอบถาม ซึ่งต้องใช้เวลาค่อนข้างนาน ใช้ความรู้ความสามารถในด้านสถิติ ตลอดจนการสัมภาษณ์เกษตรกรผู้เลี้ยงโคเนื้อซึ่งมีจำนวนมากถึง 2,042 ราย ต้องใช้วิธีการสุ่มตัวอย่างประชากรตามการคำนวรสูตรของ Yamane แล้วดำเนินการสร้างเครื่องมือที่ใช้ศึกษา คือ แบบสอบถามมีโครงสร้างเพื่อนำไปสัมภาษณ์เกษตรกรต่อไป

10.2 การดำเนินการทดลองและเก็บรวบรวมข้อมูล

เป็นการวิจัยเชิงสำรวจโดยใช้แบบสอบถามจากเกษตรกรผู้เลี้ยงโคเนื้อในจังหวัดฉะเชิงเทรา โดยการสุ่มตัวอย่าง 340 ราย เนื่องจากเกษตรกรผู้เลี้ยงโคเนื้อในจังหวัดฉะเชิงเทรามีจำนวนมากถึง 2,042 ราย ผู้วิจัยต้องวางแผนการดำเนินงาน จัดเตรียมแบบสอบถาม วัสดุ อุปกรณ์ และประสานชี้แจงกับเจ้าหน้าที่ปศุสัตว์แต่ละอำเภอ ในการนัดหมายเพื่อสัมภาษณ์เกษตรกร ซึ่งการสัมภาษณ์เกษตรกรแต่ละคนต้องใช้เวลาต่อเนื่องและยาวนาน ประกอบกับเกษตรกรแต่ละคนอาศัยอยู่กระจายตามอำเภอต่าง ๆ ในพื้นที่ห่างไกลทุรกันดาร ทำให้การเดินทางไปสัมภาษณ์เกษตรกรมีความยุ่งยาก ใช้เวลา และผู้วิจัยต้องใช้ประสบการณ์อย่างสูงในการสัมภาษณ์เกษตรกรเพื่อให้ได้ข้อมูลที่ถูกต้อง จึงทำให้การสัมภาษณ์เกษตรกรและการเก็บรวบรวมข้อมูลได้ครบถ้วนสมบูรณ์

10.3 การวิเคราะห์ข้อมูลและการแปรผล

ผู้วิจัยจะต้องมีความรู้ ความเข้าใจ ในการใช้โปรแกรมวิเคราะห์ข้อมูล โดยใช้โปรแกรมสำเร็จรูปทางสถิติ โดยผู้วิจัยต้องใช้ความรู้ความสามารถด้านคอมพิวเตอร์ เพื่อนำแบบสอบถามมา Input ข้อมูลเข้าโปรแกรมสำเร็จรูป โดยสร้างรหัสในการป้อนข้อมูล และใช้คำสั่งในการวิเคราะห์ข้อมูล เพื่อให้ได้ Output ข้อมูลแล้วนำไปแปรผล ต้องใช้ความรู้ความชำนาญประสบการณ์อย่างสูง จึงจะสามารถวิเคราะห์ข้อมูล และการแปรผลได้อย่างถูกต้อง น่าเชื่อถือ

10.4 การจัดทำรายงานและสรุปผล

ผู้วิจัยต้องอาศัยประสบการณ์ในการศึกษางานวิจัยที่ผ่านมา มาปรับใช้ในการเขียนรายงานและสรุปผล โดยต้องใช้ความรู้ ความสามารถ ในการสรุปผลจากโปรแกรมสถิติสำเร็จรูป ซึ่งพบว่า สภาพการเลี้ยงโคเนื้อของเกษตรกรในจังหวัดฉะเชิงเทรา 1) ด้านการวางแผนการผลิต เกษตรกรส่วนใหญ่ไม่มีการวางแผนการผลิต 2) ด้านการจัดการโรงเรือน และคอกพัก ส่วนใหญ่มีการจัดการโรงเรือนและคอกพักที่เหมาะสม 3) ด้านแปลงหญ้า และแหล่งอาหารหยาบส่วนใหญ่ไม่มีพื้นที่แปลงหญ้าในฟาร์ม แต่เกษตรกรส่วนใหญ่สามารถจัดหาพืชอาหารหยาบได้เพียงพอต่อปริมาณความต้องการของโคเนื้อในฟาร์ม และ 4) ด้านระบบการป้องกันโรค และการจัดการสุขภาพของโคส่วนใหญ่มีโปรแกรมการให้วัคซีนป้องกันโรคระบาดที่สำคัญของโค และมีโปรแกรมกำจัดพยาธิภายในภายนอกของโค ยกเว้นส่วนใหญ่ฟาร์มเกษตรกรไม่มีระบบสเปรย์ฆ่าเชื้อก่อนเข้า-ออกฟาร์ม ซึ่งมีข้อสรุปเสนอแนะให้แก่ผู้ที่เกี่ยวข้อง ซึ่งต้องอาศัยความรู้ ความชำนาญ ประสบการณ์ในการทำงานในพื้นที่อย่างต่อเนื่องเป็นเวลา 5 ปี ได้แก่ 1) ถ่ายทอดความรู้ให้กับเกษตรกรโดยวิธีต่าง ๆ ได้แก่ การถ่ายทอดความรู้โดยการศึกษาดูงานฟาร์มเกษตรกรที่เป็นตัวอย่าง การทำสื่อประชาสัมพันธ์ในรูปแบบวีดีโอ การเปรียบเทียบรายได้และเวลาในการเลี้ยงโคเนื้อแบบทั่วไปกับแบบประณีต เพื่อให้เกิดการปรับเปลี่ยนทัศนคติต่ออาชีพการเลี้ยงโคเนื้อ 2) จัดทำโครงการสนับสนุนพันธุ์สัตว์เพื่อเพิ่มปริมาณโคเนื้อ ให้เกษตรกรตามศักยภาพ จำนวน 2-5 ตัว โดยพิจารณาจาก ความพร้อมของเกษตรกร ประสบการณ์ในการเลี้ยง สภาพโรงเรือน และแหล่งอาหารที่ใช้เลี้ยงโคเนื้อ 3) คัดเลือกฟาร์มเกษตรกรที่สนับสนุนพันธุ์สัตว์เพื่อจัดตั้งเป็นฟาร์มสาธิตตัวอย่างสำหรับให้เกษตรกรได้ศึกษา และแลกเปลี่ยนความรู้ซึ่งกันและกัน 4) ส่งเสริมการจัดตั้งกลุ่มเกษตรกรในพื้นที่แต่ละอำเภอ เพื่อใช้เป็นศูนย์กลางเครือข่ายในการถ่ายทอดองค์ความรู้ รวมถึงการทำวัคซีนป้องกันโรค 5) จัดหาสินเชื่อดอกเบี้ยต่ำหรือปลอดดอกเบี้ยอย่างน้อย 3 ปี ให้เกษตรกรเพื่อใช้สำหรับขยายและปรับปรุงการเลี้ยงโคเนื้อ โดยทำสัญญากับธนาคาร

**11. การนำไปใช้ประโยชน์ หรือคาดว่าจะนำไปใช้ประโยชน์**

11.1 สำนักงานปศุสัตว์จังหวัดฉะเชิงเทรา สามารถนำผลจากการศึกษามากำหนดรูปแบบหรือวางแนวทาง  
การส่งเสริมการเลี้ยงโคเนื้อให้ตรงและเหมาะสมกับสภาพการเลี้ยงโคเนื้อของเกษตรกรในจังหวัดฉะเชิงเทรา ซึ่งจะส่งผลต่อการเลี้ยงโคเนื้อของเกษตรกรแบบเดิมมาเป็นการเลี้ยงโคเนื้อเชิงธุรกิจมากขึ้น ส่งผลให้เกษตรกรมีรายได้เสริมจากธุรกิจโคเนื้ออย่างสม่ำเสมอ ต่อเนื่องและยั่งยืนต่อไปได้

11.2 สำนักงานปศุสัตว์เขต 2 สามารถนำผลจากการศึกษาไปประยุกต์ใช้หรือนำไปเป็นแนวทางในการวางแผนส่งเสริม ให้คำแนะนำและแก้ไขปัญหาการเลี้ยงโคเนื้อให้แก่เกษตรกรและเจ้าหน้าที่ในพื้นที่เขตปศุสัตว์ที่ 2

11.3 กรมปศุสัตว์ สามารถนำผลจากการศึกษามาใช้เป็นแนวทางจัดทำโครงการหรือหลักสูตรที่เหมาะสมกับสภาพการเลี้ยงของเกษตรกรในพื้นที่ หรือใช้ข้อมูลประกอบการพิจารณาจัดทำแผนการดำเนินงานและจัดสรรงบประมาณให้สอดคล้องกับการปฏิบัติงานของเจ้าหน้าที่ในพื้นที่ รวมทั้งใช้เป็นแนวทางในการจัดทำแผนพัฒนาด้านปศุสัตว์ระดับประเทศต่อไป

ขอรับรองว่าผลงานดังกล่าวข้างต้นเป็นความจริงทุกประการ

ลงชื่อ…………………………………………………..

(ว่าที่ร้อยตรี ศิรพงศ์ มาสำราญ)

ผู้เสนอผลงาน

..….…..…./…………….……….../….……….

**ขอรับรองว่าสัดส่วนหรือลักษณะงานในการดำเนินการของผู้เสนอข้างต้นถูกต้องตรงกับความจริง**

**ทุกประการ**

ลงชื่อ…………………………………… ลงชื่อ……………………………….….

(นายดนัยศักดิ์ เย็นใจ) (…………………………………)

ตำแหน่ง…นักวิชาการสัตวบาลชำนาญการ ตำแหน่ง………………………………..

ผู้ร่วมดำเนินการ ผู้ร่วมดำเนินการ

………../……………………./………….. …………../…………………../…………

## **ได้ตรวจสอบแล้วขอรับรองว่าผลงานดังกล่าวข้างต้นถูกต้องตรงกับความเป็นจริงทุกประการ**

ลงชื่อ……………………………………….. ลงชื่อ…………………………………..

(นางสาวพัชราภรณ์ แก้วน้ำใส) (นายพนม มีศิริพันธุ์)

ตำแหน่ง ผู้อำนวยการส่วนส่งเสริมและพัฒนาการปศุสัตว์ ตำแหน่ง ปศุสัตว์เขต 2

……………./……………………/………….. …………/…………………../………...

(ผู้บังคับบัญชาที่ควบคุมดูแลการดำเนินการ)

**หมายเหตุ**

1. กรุณาให้ผู้ร่วมดำเนินการ และผู้บังคับบัญชา ลงลายมือชื่อรับรองให้ครบทุกคน **ด้วยลายมือจริง**

2. หากผลงานมีลักษณะเฉพาะ เช่นแผ่นพับ หนังสือ แถบบันทึกเสียง ฯลฯ ผู้เสนอผลงานอาจส่งผลงานจริงประกอบการพิจารณาของคณะกรรมการก็ได้

##### **เอกสารหมายเลข 3**

# ผลงานที่จะขอรับการประเมินเพื่อเลื่อนขึ้นแต่งตั้งให้ดำรงตำแหน่งที่สูงขึ้น

1. **ชื่อผลงาน** ปัจจัยที่ส่งผลต่อความสำเร็จของโครงการระบบส่งเสริมการเกษตรแบบแปลงใหญ่ไก่พื้นเมืองจังหวัดระยอง

**ปีที่ดำเนินการ** 2561-2562

**2. ความสำคัญและที่มาของปัญหาที่ทำการศึกษา**

ไก่พื้นเมืองนับเป็นสัตว์เลี้ยงคู่บ้านคู่เมืองของเกษตรกรไทยมาช้านานโดยมีวัตถุประสงค์เพื่อใช้เป็นอาหารโปรตีนในครัวเรือน เพื่อความสวยงามและเกมกีฬา ซึ่งไก่พื้นเมืองมีคุณสมบัติที่ดีหลายประการ เช่น สามารถฟักไข่เองได้ เลี้ยงลูกได้ดี มีความสามารถในการปรับตัวให้เข้ากับสภาพแวดล้อมได้เป็นอย่างดี มีความแข็งแรง ทนทานต่อโรค และมีความสามารถในชั้นเชิงการต่อสู้ จนทำให้สามารถสืบทอดแพร่พันธุ์ได้จนถึงทุกวันนี้ โดยสภาพพื้นที่ของจังหวัดระยองสามารถเลี้ยงไก่พื้นเมืองได้เป็นอย่างดี สามารถเลี้ยงเป็นอาชีพหลัก หรืออาชีพเสริมในการทำสวนยาง หรือสวนผลไม้ได้ มูลไก่ก็สามารถนำมาเป็นปุ๋ยได้เป็นอย่างดี ในปัจจุบันไก่พื้นเมืองได้รับความนิยมเพิ่มสูงขึ้นมากเป็นเพราะ ไก่พื้นเมืองมีเนื้อที่แน่น รสชาติอร่อย เป็นที่นิยมของผู้บริโภคทั่วไป จนมีแนวโน้มว่าจะสามารถส่งออกเนื้อไก่พื้นเมืองไปจำหน่ายยังต่างประเทศได้

จากการศึกษาสภาพการเลี้ยงไก่พื้นเมืองของเกษตรกรในจังหวัดระยอง ของดนัยศักดิ์ และสายญาติ (2558) ส่วนใหญ่เป็นเกษตรกรรายย่อย มีพื้นที่และผลผลิตจากการเลี้ยงไม่มากนัก ทำให้การขายผลผลิตเป็นการต่างคนต่างขายให้กับพ่อค้าคนกลาง จึงได้ดำเนินการส่งเสริมให้มีการรวมกลุ่มของเกษตรกรรายย่อยให้มีขนาดใหญ่ขึ้น และดำเนินการบริหารจัดการผลผลิตในพื้นที่นั้นร่วมกัน ซึ่งเกษตรกรต้องมีแผนการผลิต การตลาด การแปรรูป โดยการใช้เทคโนโลยีการผลิตที่เหมือนกันตลอดห่วงโซ่อุปทาน ทำให้เกิดการเพิ่มประสิทธิภาพการผลิตในด้านต่าง ๆ เพราะวัตถุประสงค์สำคัญของนโยบายเกษตรแปลงใหญ่คือต้องการให้เกษตรกรรวมกลุ่มกันเพื่อบริหารจัดการร่วมกัน นำไปสู่การพัฒนาเกษตรกรที่มีพลังอำนาจในการต่อรองมากขึ้น และเป็นกลุ่มองค์กรที่มีความเข้มแข็ง สามารถพึ่งตนเองได้ นำไปสู่การพัฒนาเศรษฐกิจฐานรากของชุมชนให้เข้มแข็ง ดังนั้น ระบบส่งเสริมการเกษตรแบบแปลงใหญ่ ถือเป็นบทบาทการพัฒนาการเกษตรที่สำคัญ โดยจะเข้ามาช่วยแก้ไขปัญหาผลผลิตไม่ได้คุณภาพ ราคาตกต่ำ และปัญหาด้านการตลาด มีกลยุทธ์ที่สำคัญคือให้เกษตรกรตัวจริงมีส่วนร่วมในการบริหารจัดการตลอดทุกขั้นตอน (เกษตรแปลงใหญ่ฟื้นรายได้เกษตรกร สร้างรากฐานเศรษฐกิจไทยยั่งยืน, 2561) ซึ่งโครงการระบบส่งเสริมการเกษตรแบบแปลงใหญ่ มีหลักการคือ เกษตรกรสมัครใจ รวมกลุ่มและเข้าร่วมดำเนินการ ภายใต้หลักเกณฑ์ เงื่อนไขและเป้าหมายของแปลงใหญ่ พร้อมที่จะพัฒนาการผลิตและการตลาดร่วมกัน โดยการส่วนร่วมตลอดกระบวนการพัฒนา และเป็นการรวมแปลงผลิตสินค้าชนิดเดียวกัน แปลงไม่จำเป็นต้องอยู่ติดกันเป็นผืนเดียว แต่ควรอยู่ภายในชุมชนที่ใกล้เคียงกัน สินค้าควรเป็นสินค้าหลักของเกษตรกร พื้นที่มีความเหมาะสม มีศักยภาพที่จะพัฒนาในเชิงเศรษฐกิจ และสามารถบริหารจัดการได้ โดยในด้านปศุสัตว์ต้องมีขนาดพื้นที่และจำนวนเกษตรกรคือ มีพื้นที่รวมกันไม่น้อยกว่า 300 ไร่ หรือเกษตรกรสมัครใจเข้าร่วมโครงการไม่น้อยกว่า 30 ราย หรือจำนวนสัตว์ไม่น้อยกว่า 300 หน่วย (สัตว์ปีกคิดเป็น 0.01 หน่วย) หรือในไก่พื้นเมืองต้องมีจำนวนสัตว์ไม่น้อยกว่า 30,000 ตัวขึ้นไป

ดังนั้น การศึกษาปัจจัยที่ส่งผลต่อความสำเร็จของโครงการระบบส่งเสริมการเกษตรแบบแปลงใหญ่ไก่พื้นเมืองจังหวัดระยอง จะทำให้สามารถทราบถึงปัจจัยที่ทำให้การรวมกลุ่มของเกษตรกรมีความสำเร็จ มีประสิทธิภาพในการจัดการต่าง ๆ ทั้งในด้านการผลิต และการตลาดร่วมกัน ซึ่งจะสามารถเป็นต้นแบบให้เกิดการบริหารจัดการแปลงใหญ่ในพื้นที่อื่น ๆ ให้ประสบความสำเร็จ รวมทั้งจะทำให้ทราบถึงวิธีการแก้ปัญหาในภาวะที่ผลผลิตทางการเกษตรมีราคาตกต่ำ ตลอดจนปัญหาอื่น ๆ ที่ส่งผลให้ไม่สามารถเพิ่มรายได้ให้กับเกษตรกรต่อไป

**3. วัตถุประสงค์ในการศึกษา**

3.1 เพื่อศึกษาปัจจัยที่ส่งผลต่อความสำเร็จของโครงการระบบส่งเสริมการเกษตรแบบแปลงใหญ่ ไก่พื้นเมืองจังหวัดระยอง

3.2 เพื่อศึกษาปัญหา อุปสรรค และแนวทางการแก้ไขปัญหาเพื่อการพัฒนาระบบส่งเสริมการเกษตรแบบแปลงใหญ่ให้มีประสิทธิภาพ

**4. ความรู้ทางวิชาการ หรือแนวคิดหรือหลักทฤษฎีที่ใช้ในการดำเนินการ**

การศึกษาปัจจัยที่ส่งผลต่อความสำเร็จของโครงการระบบส่งเสริมการเกษตรแบบแปลงใหญ่ไก่พื้นเมืองจังหวัดระยอง จะทำให้สามารถทราบถึงปัจจัยที่ทำให้การรวมกลุ่มของเกษตรกรมีความสำเร็จ มีประสิทธิภาพในการจัดการต่าง ๆ ทั้งในด้านการผลิต และการตลาดร่วมกัน ซึ่งจะสามารถเป็นต้นแบบให้เกิดการบริหารจัดการแปลงใหญ่ในพื้นที่อื่น ๆ ให้ประสบความสำเร็จ รวมทั้งจะทำให้ทราบถึงวิธีการแก้ปัญหาในภาวะที่ผลผลิตทางการเกษตรมีราคาตกต่ำ ตลอดจนปัญหาอื่น ๆ ที่ส่งผลให้ไม่สามารถเพิ่มรายได้ให้กับเกษตรกร

**5. วิธีการหรือขั้นตอนการศึกษา**

**5.1 ประชากรและกลุ่มตัวอย่าง**

การศึกษาปัจจัยที่ส่งผลต่อความสำเร็จของโครงการระบบส่งเสริมการเกษตรแบบแปลงใหญ่ไก่พื้นเมืองจังหวัดระยอง ใช้ประชากรใช้ศึกษาเป็นเกษตรกรผู้เลี้ยงไก่พื้นเมืองที่เข้าร่วมโครงการระบบส่งเสริมการเกษตรแบบแปลงใหญ่ไก่พื้นเมืองในพื้นที่อำเภอบ้านค่าย จังหวัดระยอง จำนวนทั้งหมด 100 ราย

**5.2 เครื่องมือที่ใช้ในการศึกษา**

เครื่องมือที่ใช้ในการศึกษา คือ แบบสอบถามแบบมีโครงสร้าง (interview schedule) มีลักษณะคำถามปลายปิด (closed – ended question) และปลายเปิด (open – ended question) ประกอบด้วย 5 ส่วน ดังนี้

ส่วนที่ 1 ข้อมูลพื้นฐานของเกษตรกร

ส่วนที่ 2 ปัจจัยที่ส่งผลต่อความสำเร็จของโครงการเกี่ยวกับเกษตรกร

ส่วนที่ 3 ปัจจัยที่ส่งผลต่อความสำเร็จของโครงการเกี่ยวกับหน่วยงาน

ส่วนที่ 4 ปัจจัยที่ส่งผลต่อความสำเร็จของโครงการเกี่ยวกับการบริหารจัดการ

ส่วนที 5 ปัญหาอุปสรรค และแนวทางแก้ไข

**5.3 การเก็บรวบรวมข้อมูล**

ลงพื้นที่จัดประชุม วางแผนชี้แจงรายละเอียดการเก็บข้อมูลให้กับเจ้าหน้าที่ระดับอำเภอในพื้นที่อำเภอบ้านค่าย ใช้เวลาในการเก็บข้อมูล 30 – 45 วัน จากนั้นรวบรวมข้อมูลทั้งหมดให้ครบถ้วน ตรวจสอบความสมบูรณ์ของข้อมูลแล้วนำมาวิเคราะห์

**5.4 การวิเคราะห์ข้อมูล**

หลังจากตรวจสอบความสมบูรณ์ของแบบสอบถาม แล้วนำมาวิเคราะห์ข้อมูลโดยโปรแกรมสถิติสำเร็จรูปและแสดงค่าทางสถิติ ดังนี้

1. ค่าร้อยละ (percentage) ค่าเฉลี่ย (mean) และค่าเบี่ยงเบนมาตรฐาน (standard deviation) ใช้สำหรับวิเคราะห์เกี่ยวกับข้อมูลพื้นฐานทั่วไป ข้อมูลปัจจัยที่ส่งผลต่อความสำเร็จของโครงการ ปัญหาและอุปสรรค

2. ค่าเฉลี่ย (mean) ใช้วิเคราะห์ข้อมูลระดับความสำเร็จ และปัญหาของเกษตรกรผู้เลี้ยงไก่พื้นเมืองในด้านต่างๆ โดยกำหนดคะแนนในการวิเคราะห์ข้อมูลเป็น 5 ระดับ ดังนี้ (สุชาติ, 2546)

มีปัญหาน้อยที่สุด/มีผลต่อความสำเร็จน้อยที่สุด ให้คะแนนเท่ากับ 1

มีปัญหาน้อย/มีผลต่อความสำเร็จน้อย ให้คะแนนเท่ากับ 2

มีปัญหาปานกลาง/มีผลต่อความสำเร็จปานกลาง ให้คะแนนเท่ากับ 3

มีปัญหามาก/มีผลต่อความสำเร็จมาก ให้คะแนนเท่ากับ 4

มีปัญหามากที่สุด/มีผลต่อความสำเร็จมากที่สุด ให้คะแนนเท่ากับ 5

การแปรผลเกี่ยวกับระดับปัญหาและระดับความสำเร็จของโครงการในด้านต่างๆ โดยใช้วิธีนำค่าเฉลี่ยของแต่ละประเด็นมาเปรียบเทียบกับเกณฑ์การแปลความหมายหรืออันตรภาคชั้น โดยกำหนดระดับค่าคะแนนเกณฑ์เฉลี่ยดังนี้ (ประภัสสร และคณะ, 2544)

ค่าคะแนนเฉลี่ย 1.00 - 1.80 มีปัญหาน้อยที่สุด/มีผลต่อความสำเร็จน้อยที่สุด

ค่าคะแนนเฉลี่ย 1.81 - 2.60 มีปัญหาน้อย/มีผลต่อความสำเร็จน้อย

ค่าคะแนนเฉลี่ย 2.61 - 3.40 มีปัญหาปานกลาง/มีผลต่อความสำเร็จปานกลาง

ค่าคะแนนเฉลี่ย 3.41 – 4.20 มีปัญหามาก/มีผลต่อความสำเร็จมาก

ค่าคะแนนเฉลี่ย 4.21 – 5.00 มีปัญหามากที่สุด/มีผลต่อความสำเร็จมากที่สุด

**6. ผู้ร่วมดำเนินการ**

1. นายดนัยศักดิ์ เย็นใจ ตำแหน่ง นักวิชาการสัตวบาลชำนาญการ สัดส่วนผลงาน 80 %

2. ว่าที่ ร.ต.ศิรพงศ์ มาสำราญ ตำแหน่ง นักวิชาการสัตวบาลปฏิบัติการ สัดส่วนผลงาน 20 %

**7. ระบุรายละเอียดเฉพาะงานในส่วนที่ผู้ขอรับการประเมินเป็นผู้ปฏิบัติ**

(1) วางแผนและจัดเตรียมการทดลอง 5 %

(2) ดำเนินการเก็บรวบรวมข้อมูล 5 %

(3) วิเคราะห์และประมวลผลข้อมูล 5 %

(4) จัดทำรายงานและสรุปผล 5 %

**8. ประโยชน์ที่คาดว่าจะได้รับ (กรณีเป็นผลงานที่อยู่ระหว่างศึกษา)**

- ไม่มี

**9.ระบุผลสำเร็จของงาน หรือผลการศึกษา**

การศึกษาปัจจัยที่ส่งผลต่อความสำเร็จของโครงการระบบส่งเสริมการเกษตรแบบแปลงใหญ่ ไก่พื้นเมืองจังหวัดระยอง มีวัตถุประสงค์เพื่อทราบปัจจัยที่ส่งผลต่อความสำเร็จของโครงการระบบส่งเสริมการเกษตรแบบแปลงใหญ่ไก่พื้นเมืองจังหวัดระยอง และทราบถึงปัญหา อุปสรรค และแนวทางการแก้ไขปัญหาเพื่อการพัฒนาระบบส่งเสริมการเกษตรแบบแปลงใหญ่ให้มีประสิทธิภาพ โดยสามารถนำผลการศึกษามาแก้ปัญหา และวางแผนกำหนดแนวทางการส่งเสริมการเลี้ยงไก่พื้นเมืองเพื่อเป็นอาชีพได้ การศึกษาในครั้งนี้เป็นการศึกษาวิจัยทางสังคมศาสตร์ ใช้แบบสอบถามเป็นเครื่องมือในการศึกษา สอบถามกลุ่มประชากรตัวอย่างจำนวน 100 ราย จากนั้นเก็บรวบรวมและวิเคราะห์ข้อมูลด้วยโปรแกรมสถิติสำเร็จรูป หาค่าร้อยละ ค่าเฉลี่ย ค่าเบี่ยงเบนมาตรฐาน พร้อมกำหนดค่าเฉลี่ยเพื่อการแปลผลระดับปัญหา และระดับความต้องการของเกษตรกรในด้านต่าง ๆ โดยดำเนินการศึกษาระหว่างเดือน มกราคม 2562 ถึง เดือน ธันวาคม 2562 สามารถสรุปผลการศึกษาตามวัตถุประสงค์ และมีข้อเสนอแนะดังต่อไปนี้

1. ข้อมูลพื้นฐานบางประการของเกษตรกร พบว่าเกษตรกรผู้ไก่พื้นเมืองที่เข้าร่วมโครงการระบบส่งเสริมการเกษตรแบบแปลงใหญ่ ร้อยละ 62 เป็นเพศชาย ร้อยละ 38 เป็นเพศหญิงร้อยละ 46 อายุระหว่าง 41-45 ปี ร้อยละ 35 อายุมากกว่า 55 ปี และ ร้อยละ 19 อายุไม่เกิน 40 ปี ระดับการศึกษาพบว่าร้อยละ 54 ศึกษาในระดับประถมศึกษามากที่สุด รองลงมาระดับมัธยมศึกษาตอนต้น มัธยมศึกษาตอนปลายและปริญญาตรีหรือสูงกว่า ร้อยละ 24 , 15 และ 7 ตามลำดับ ร้อยละ 70 ของเกษตรกรมีสถานภาพสมรส ร้อยละ 15 สถานภาพโสด และ ร้อยละ 15 เป็นหม้าย เกษตรกรร้อยละ 87 ไม่มีตำแหน่งทางสังคม แต่ร้อยละ 9 เป็นกรรมการหมู่บ้าน ร้อยละ 1 เป็นอาสา เป็นสมาชิกองค์การบริหารส่วนตำบล และร้อยละ 1 เป็นผู้ใหญ่บ้าน สมาชิกในครัวเรือนเฉลี่ย 4.09 คน ใช้แรงงานในการเลี้ยงไก่พื้นเมืองเฉลี่ย 1.37 คน โดยร้อยละ 95 จะเลี้ยงไก่พื้นเมืองด้วยตนเองมากที่สุด การประกอบอาชีพของเกษตรกรพบว่าร้อยละ 62 มีอาชีพทำสวน รองลงมาคือ รับจ้าง, ทำไร่, ทำนา, รับราชการ, เลี้ยงสัตว์, ค้าขาย และบริษัทเอกชน ร้อยละ 12, 9, 4, 4, 4, 4 และ 1 ตามลำดับ ร้อยละ 48 มีพื้นที่ถือครองของตนเอง จำนวนพื้นที่ถือครอง สูงสุด 40 ไร่ ต่ำสุด 1 ไร่ เฉลี่ย 4.02 ไร่ แต่ร้อยละ 52 ไม่มีพื้นที่ถือครอง ส่วนอีก ร้อยละ 92 มีพื้นที่ใช้เลี้ยงไก่พื้นเมือง จำนวนสูงสุด 25 ไร่ ต่ำสุด 1 งาน เฉลี่ย 1.31 ไร่ ร้อยละ 7 ของเกษตรกรมีการเช่าที่ดินเพื่อใช้เลี้ยงไก่พื้นเมือง พื้นที่เช่าสูงสุด 3 ไร่ ต่ำสุด 2 งาน เฉลี่ยพื้นที่เช่า 1 งาน เกษตรกรมีประสบการณ์เลี้ยงไก่พื้นเมืองร้อยละ 74 มีประสบการณ์ไม่เกิน 5 ปี สูงสุด 40 ปี ต่ำสุด 1 ปี เฉลี่ย 4.76 ปี

จากการศึกษาแสดงให้เห็นว่า เกษตรกรส่วนใหญ่มีอาชีพทำการเกษตรอื่น ๆ นอกเหนือจากอาชีพเลี้ยงสัตว์ ได้แก่ทำนา ทำไร่ และทำสวน แสดงว่าการเลี้ยงไก่พื้นเมืองของเกษตรกรในพื้นที่จังหวัดระยอง และภาคตะวันออกส่วนใหญ่เลี้ยงเพื่อเป็นอาชีพเสริมจากการทำสวน เนื่องจากสามารถใช้พื้นที่การทำสวนในการเลี้ยงไก่พื้นเมืองได้ เพราะไก่พื้นเมืองมีความสามารถในการหากินเองตามธรรมชาติได้ และต้องการพื้นที่ในการหากินมากพอสมควร และแสดงว่าเกษตรกรส่วนใหญ่เป็นเกษตรกรรายย่อยทำให้การเลี้ยงเพื่อให้เกิดรายได้ที่แน่นอนนั้นต้องอาศัยการรวมกลุ่มเกษตรกรกัน และรวมกันผลิต รวมกันขาย รวมกันใช้เทคโนโลยี สอดคล้องกับวัตถุประสงค์ของระบบส่งเสริมการเกษตรแบบแปลงใหญ่ได้เป็นอย่างดี ซึ่งเกษตรส่วนใหญ่จะมีประสบการณ์ในการเลี้ยงไก่พื้นเมืองมากพอสมควรเฉลี่ย 4.76 ปี แสดงว่าการเลี้ยงไก่พื้นเมืองเพื่อเป็นอาชีพเสริมนั้น อยู่คู่กับสังคมชนบทมาเป็นระยะเวลาหนึ่ง และมีเกษตรกรรายใหม่ที่มีแนวโน้มเป็นเกษตรกรรุ่นใหม่เพิ่มมากขึ้น ซึ่งไก่พื้นเมืองถือเป็นแหล่งโปรตีนที่ดีในครัวเรือน (วรวิทย์, 2545) และหากเพาะขยายพันธุ์ได้มากขึ้นตามความต้องการของตลาดที่มีอย่างต่อเนื่อง ก็จะสามารถรวมกลุ่มกันจำหน่ายเป็นไก่สด และพัฒนาเป็นผลิตภัณฑ์แปรรูป จะทำให้เกิดรายได้เสริมในยามที่ผลิตทางการเกษตรอื่น ๆ ประสบปัญหาภาวะราคาผลผลิตตกต่ำได้เป็นอย่างดี ซึ่งนอกจากเนื้อของไก่พื้นเมืองจะมีรสชาติดี เป็นที่นิยมบริโภคของประชาชนทั่วไปแล้ว ยังมีความสามารถในชั้นเชิงการต่อสู้ สามารถฝึกฝนให้เป็นไก่ในเกมส์กีฬาได้ อีกทั้งยังมีสีสันที่หลากหลายสวยงาม ส่งผลให้เกิดการเพิ่มมูลค่าในตัวเองได้เป็นอย่างดี หากรัฐบาลมีการส่งเสริมอย่างจริงจัง และมีการวางแผนการพัฒนาไก่พื้นเมืองให้เป็นอาชีพของเกษตรกรรายย่อยอย่างเป็นระบบ ก็จะสามารถเป็นรายได้ให้เกษตรในยามที่ผลผลิตทางการเกษตรอื่น ๆ มีราคาตกต่ำ หรือในยามหน้าแล้งที่ไม่สามารถเพาะปลูกพืชต่าง ๆ ได้ โดยเน้นการพัฒนาสายพันธุ์ให้โตเร็ว อัตราการแลกอาหารเป็นน้ำหนักต่ำ อีกทั้งยังมีความสวยและความเก่งในตัวเดียวกัน ก็จะเป็นที่นิยมของลูกค้าทั้งในประเทศและต่างประเทศ โดยเฉพาะประเทศแถบตะวันออกกลางได้แก่ ซาอุดิอาระเบีย บาร์เรน คูเวต เป็นต้น (ปรารถนา, 2554)

2. ปัจจัยที่ส่งผลต่อความสำเร็จของโครงการระบบส่งเสริมการเกษตรแบบแปลงใหญ่ไก่พื้นเมืองจังหวัดระยอง เกี่ยวกับเกษตรกรด้านแรงจูงใจในการเข้าร่วมโครงการพบว่า เกษตรกรมีความคิดเห็นในระดับมากที่สุดคือ ต้องการลดต้นทุนการผลิต (4.42) รองลงมาคือ ต้องการได้รับความรู้ใหม่ๆในการเลี้ยงสัตว์ (4.39) มีใจรักในอาชีพเลี้ยงสัตว์ (4.37) ต้องการรวมกลุ่มกันเพื่อขายสินค้า (4.35) และต้องการรวมกลุ่มกันเพื่อแปรรูปผลผลิต (4.31) ตามลำดับ ด้านความเข้าใจ และทัศนคติในโครงการ พบว่า เกษตรกรมีความคิดเห็นในระดับมากที่สุดคือ เกษตรแปลงใหญ่สามารถเพิ่มมูลค่าในสินค้าได้ (4.41) รองลงมาคือ เกษตรแปลงใหญ่สามารถเพิ่มผลผลิตให้ทันต่อความต้องการของตลาดได้ (4.36) เกษตรแปลงใหญ่สามารถอนุรักษ์และพัฒนาสายพันธุ์ไก่พื้นเมืองได้ (4.31) และมีความต้องการพัฒนากลุ่มเกษตรกรให้มีความเข้มแข็งอย่างต่อเนื่อง (4.25) ตามลำดับ แสดงให้เห็นว่าต้นทุนในการผลิตของเกษตรกรยังสูงอยู่จากการที่ต้องใช้อาหารสำเร็จรูปเป็นอาหารหลักในการเลี้ยงไก่พื้นเมือง ดังนั้นการใช้เทคโนโลยีเพื่อการลดต้นทุนการผลิตด้านอาหารสัตว์จึงต้องมีการเพิ่มเติมให้เกษตรทันที โดยการหาวัตถุดิบที่เหลือจากโรงงานอุตสาหกรรมมาผ่านขั้นตอนต่าง ๆ จนสามารถนำมาใช้ในสูตรอาหารไก่พื้นเมืองได้ ทั้งนี้โครงการระบบส่งเสริมการเกษตรแบบแปลงใหญ่จะสำเร็จได้ยังขึ้นอยู่กับการรวมกลุ่มกัน เพื่อจำหน่ายสินค้าที่เป็นผลิตภัณฑ์แปรรูปจะทำให้เกษตรกรจำหน่ายได้ราคาสูงขึ้น และมีกำไรจากการประกอบอาชีพการเลี้ยงไก่พื้นเมืองเพิ่มมากขึ้น

ปัจจัยที่ส่งผลต่อความสำเร็จของโครงการระบบส่งเสริมการเกษตรแบบแปลงใหญ่ไก่พื้นเมืองจังหวัดระยองเกี่ยวกับหน่วยงานพบว่า เกษตรกรมีความคิดเห็นในระดับมากที่สุดคือ กิจกรรมต่าง ๆ ต้องเริ่มจากความต้องการของเกษตรกรในพื้นที่ (4.45) รองลงมาคือ การกำหนดมาตรฐานการผลิตด้านไก่พื้นเมืองเพียงระดับ GFM ก็เพียงพอแล้ว (4.43) และต้องได้รับการสนับสนุนจากองค์กรปกครองส่วนท้องถิ่นอย่างเต็มที่ (4.42) ตามลำดับ ในขณะที่เกษตรกรมีความคิดเห็นในระดับปานกลางคือ การกำหนดมาตรฐานการผลิตด้านไก่พื้นเมืองต้องไปถึงระดับ GAP (2.89) แสดงให้เห็นว่าในปัจจุบันกิจกรรมต่าง ๆ ยังเป็นกิจกรรมที่ส่วนกลางเป็นผู้คิด และให้พื้นที่ดำเนินการ ซึ่งบางอย่างอาจไม่สอดคล้องกับความต้องการของเกษตรกร ในขณะที่มาตรฐานการผลิตที่รัฐบาลมีนโยบายให้เข้าสู่ระบบ GAP นั้น อาจจะเป็นมาตรฐานที่สูงเกินไปสำหรับเกษตรกรรายย่อย ซึ่งระบบมาตรฐาน GFM ที่กรมปศุสัตว์ดำเนินการอยู่น่าจะเพียงพอสำหรับเกษตรกรรายย่อยในภาวะปัจจุบัน อีกทั้งการประสานงานกับองค์กรปกครองส่วนท้องถิ่นในพื้นที่ถือเป็นสิ่งสำคัญเนื่องจากจะมีการสนับสนุนงบประมาณทั้งในด้านกำลังคนของเจ้าหน้าที่และวัสดุอุปกรณ์ต่าง ๆ ได้อย่างมีประสิทธิภาพมากยิ่งขึ้น

ปัจจัยที่ส่งผลต่อความสำเร็จของโครงการระบบส่งเสริมการเกษตรแบบแปลงใหญ่ไก่พื้นเมืองจังหวัดระยอง เกี่ยวกับการบริหารจัดการพบว่า เกษตรกรมีความคิดเห็นในระดับมากที่สุดคือ การพัฒนาความพร้อมของผู้จัดการแปลง (4.22) รองลงมาคือ การพัฒนาผู้นำกลุ่มเกษตรกร (4.21) และการวิเคราะห์ต้นทุนการผลิตรายบุคคล (4.21) แสดงให้เห็นว่าผู้จัดการแปลง และผู้นำกลุ่มเกษตรกรถือเป็นปัจจัยหนึ่งที่สำคัญที่จะทำให้โครงการประสบความสำเร็จได้ ดังนั้นจึงมีหลักสูตรเฉพาะในการพัฒนาผู้จัดแปลงและผู้นำกลุ่มเกษตรกร โดยเฉพาะหลักสูตร การบริหารจัดการกลุ่ม และหลักสูตรการตลาด และการขายผลิตภัณฑ์ ซึ่งถือเป็นสิ่งที่บุคลากรของหน่วยงานภาครัฐยังขาดองค์ความรู้และประสบการณ์ ดังนั้นจึงควรประสานงานกับภาคเอกชน ที่ประสบความสำเร็จในการทำธุรกิจขนาดเล็กในชุมชน มาถ่ายทอดองค์ความรู้ต่าง ๆ ด้านการตลาด จะทำให้กลุ่มเกษตรกรแปลงใหญ่มียอดขายจากการจำหน่ายสินค้าเพิ่มมากขึ้น ส่งผลให้เกิดรายได้ตามมาอีกมากมาย

3. ปัญหาและอุปสรรคในการดำเนินโครงการระบบส่งเสริมการเกษตรแบบแปลงใหญ่ พบว่า เกษตรกรมีปัญหามากที่สุดคือ พื้นที่เลี้ยงสัตว์มีจำกัดและลดลงอย่างต่อเนื่อง จากปัญหาดังกล่าวพบว่าในพื้นที่จังหวัดระยองมีการขยายพื้นที่ที่เพื่อสร้างโรงงานอุตสาหกรรม และบ้านจัดสรรเพิ่มมากขึ้นทำให้พื้นที่ในการเลี้ยงสัตว์ลดลง ซึ่งเป็นปัญหาที่รัฐบาลควรมีมาตรการในการกำหนดเขตพื้นที่ให้ชัดเจน เนื่องจากจังหวัดระยองมีพื้นที่ที่เหมาะสมในการเลี้ยงสัตว์เป็นอย่างยิ่ง ทั้งในด้านแหล่งน้ำ และคุณสมบัติของดินที่มีความเหมาะสมในการปลูกพืชอาหารสัตว์ รวมทั้งมีสภาพอากาศที่เหมาะสม ไม่ร้อนหรือหนาวจนเกินไป ส่วนปัญหาที่เกษตรกรพบมากสามลำดับแรกคือ การสานต่อของเกษตรกรรุ่นใหม่ อายุและวัยของเกษตรกรในปัจจุบัน แสดงให้เห็นว่าประชากรรุ่นใหม่ยังไม่เล็งเห็นถึงความสำคัญของการทำการเกษตร อาจเป็นเพราะผลผลิตทางการเกษตรมีราคาตกต่ำ และสินค้าทางการเกษตรโดนผูกขาดจากผู้ประกอบการรายใหญ่ รัฐบาลจึงควรมีระบบประกันราคาสำหรับค้าเกษตรที่สำคัญ มีงบประมาณสนับสนุนให้เกษตรกรเกิดการแปรรูปสินค้า มีบรรจุภัณฑ์ที่สวยงามทำให้เป็นที่ดึงดูดของผู้บริโภคและ ขายได้ราคามากขึ้น รวมทั้งเน้นการขยายตลาดไปยังต่างประเทศ โดยเฉพาะประเทศเพื่อนบ้านที่มีความนิยมบริโภคไก่พื้นเมือง นอกจากนี้ปัญหาต่าง ๆ ที่พบในระดับปานกลางคือ ไม่รู้จักวิธีการป้องกันโรคสัตว์ (3.00) และมีโรคสัตว์เกิดขึ้นเป็นประจำ (2.75) แสดงให้เห็นว่าเกษตรกรยังพบปัญหาเกี่ยวกับโรคระบาดอยู่ จึงต้องเน้นการให้ความรู้ในด้านการป้องกันโรค ให้ถูกต้องตามหลักวิชาการ โดยอาศัยการรวมกลุ่มของเกษตรกรให้เกิดความเข้มแข็ง เกิดการพบปะแลกเปลี่ยนเรียนรู้กันระหว่างเจ้าหน้าที่กับเกษตรกรอย่างสม่ำเสมอ

**10. ความยุ่งยากในการดำเนินการ/ปัญหา/อุปสรรค**

10.1 การเก็บข้อมูล มีความยุ่งยากเนื่องจากต้องอาศัยบุคลากรที่มีความคุ้นเคยกับเกษตรกรซึ่งส่วนใหญ่จะเลี้ยงไก่พื้นเมืองในพื้นที่ที่อยู่ห่างไกลจากตัวเมือง การเข้าออกค่อนข้างยากลำบาก จึงต้องอาศัยความชำนาญในพื้นที่เป็นอย่างมาก โดยต้องประสานงานกับปศุสัตว์อำเภอ เจ้าหน้าที่ระดับอำเภอ อาสาปศุสัตว์ ตลอดจนกำนัน ผู้ใหญ่บ้าน ในการเข้าไปพบเกษตรกรเพื่อขอข้อมูลตอบแบบสอบถามงานวิจัยในครั้งนี้

10.2 เกษตรกรที่เข้าไปสำรวจต้องใช้เวลาในการอธิบายค่อนข้างมากเนื่องจากเกษตรกรเกรงว่าจะมีการนำข้อมูลไปใช้ในทางอื่น ๆ และยากที่จะให้เวลาในการสอบถามข้อมูลเป็นเวลานาน ๆ

10.3 การวิเคราะห์ข้อมูลต้องมีความชำนาญในการใช้โปรแกรมสถิติสำเร็จรูป และการนำข้อมูลที่ได้มาใช้แปลผลต้องอาศัยความรู้ทั้งด้านหลักสถิติ และประสบการณ์ในการทำงาน รวมทั้งความรู้และประสบการณ์ด้านการส่งเสริมและพัฒนาการปศุสัตว์ ตลอดจนด้านวิชาการต่าง ๆ ในการเลี้ยงไก่พื้นเมือง

**11. การนำไปใช้ประโยชน์ หรือคาดว่าจะนำไปใช้ประโยชน์**

ผลการศึกษาวิจัยในครั้งนี้ สามารถนำไปใช้ประโยชน์แก่เจ้าหน้าที่และเกษตรกร โดยจะทำให้ทราบถึงปัจจัยที่ส่งผลต่อความสำเร็จของโครงการเกี่ยวกับเกษตรกร ปัจจัยที่ส่งผลต่อความสำเร็จของโครงการเกี่ยวกับหน่วยงาน ปัจจัยที่ส่งผลต่อความสำเร็จของโครงการเกี่ยวกับการบริหารจัดการ ปัญหาอุปสรรค และแนวทางแก้ไข เพื่อเป็นแนวทางในการส่งเสริมและพัฒนาโครงการระบบส่งเสริมการเกษตรแบบแปลงใหญ่ต่อไป

11.1 สำนักงานปศุสัตว์จังหวัดระยอง สามารถนำผลจากการศึกษามากำหนดรูปแบบหรือวางแนวทาง  
การส่งเสริมเกษตรกรภายใต้โครงการระบบส่งเสริมการเกษตรแบบแปลงใหญ่ในจังหวัดระยอง ซึ่งจะส่งผลต่อการเลี้ยงสัตว์ของเกษตรกรแบบเดิมมาเป็นการเลี้ยงสัตว์ในรูปแบบแปลงใหญ่ ส่งผลให้เกษตรกรสามารถลดต้นทุน เพิ่มผลผลิต มีประสิทธิภาพ และมีคุณภาพ เป็นการสร้างรายได้ให้เกษตรกรต่อเนื่องและยั่งยืนต่อไปได้

11.2 สำนักงานปศุสัตว์เขต 2 สามารถนำผลจากการศึกษาไปประยุกต์ใช้หรือนำไปเป็นแนวทางในการวางแผนส่งเสริม ให้คำแนะนำและแก้ไขปัญหาการบริหารจัดการโครงการระบบส่งเสริมการเกษตรแบบแปลงใหญ่ให้แก่เกษตรกรและเจ้าหน้าที่ในพื้นที่เขตปศุสัตว์ที่ 2

11.3 กรมปศุสัตว์ สามารถนำผลจากการศึกษามาใช้เป็นแนวทางจัดทำโครงการหรือหลักสูตรการพัฒนาแปลงใหญ่ที่เหมาะสม หรือใช้ข้อมูลประกอบการพิจารณาจัดทำแผนการดำเนินงานและจัดสรรงบประมาณให้สอดคล้องกับการปฏิบัติงานของเจ้าหน้าที่ในพื้นที่ รวมทั้งใช้เป็นแนวทางในการจัดทำแผนพัฒนาด้านปศุสัตว์ระดับประเทศต่อไป

ขอรับรองว่าผลงานดังกล่าวข้างต้นเป็นความจริงทุกประการ

ลงชื่อ…………………………………………………..

(ว่าที่ร้อยตรี ศิรพงศ์ มาสำราญ)

ผู้เสนอผลงาน

..….…..…./…………….……….../….……….

**ขอรับรองว่าสัดส่วนหรือลักษณะงานในการดำเนินการของผู้เสนอข้างต้นถูกต้องตรงกับความจริง**

**ทุกประการ**

ลงชื่อ…………………………………… ลงชื่อ……………………………….….

(นายดนัยศักดิ์ เย็นใจ) (…………………………………)

ตำแหน่ง…นักวิชาการสัตวบาลชำนาญการ ตำแหน่ง………………………………..

ผู้ร่วมดำเนินการ ผู้ร่วมดำเนินการ

………../……………………./………….. …………../…………………../…………

## **ได้ตรวจสอบแล้วขอรับรองว่าผลงานดังกล่าวข้างต้นถูกต้องตรงกับความเป็นจริงทุกประการ**

ลงชื่อ……………………………………….. ลงชื่อ…………………………………..

(นางสาวพัชราภรณ์ แก้วน้ำใส) (นายพนม มีศิริพันธุ์)

ตำแหน่ง ผู้อำนวยการส่วนส่งเสริมและพัฒนาการปศุสัตว์ ตำแหน่ง ปศุสัตว์เขต 2

……………./……………………/………….. …………/…………………../………...

(ผู้บังคับบัญชาที่ควบคุมดูแลการดำเนินการ)

**หมายเหตุ**

1. กรุณาให้ผู้ร่วมดำเนินการ และผู้บังคับบัญชา ลงลายมือชื่อรับรองให้ครบทุกคน **ด้วยลายมือจริง**

2. หากผลงานมีลักษณะเฉพาะ เช่นแผ่นพับ หนังสือ แถบบันทึกเสียง ฯลฯ ผู้เสนอผลงานอาจส่งผลงานจริงประกอบการพิจารณาของคณะกรรมการก็ได้

#### **เอกสารหมายเลข 4**

### **ข้อเสนอแนวคิด/วิธีการ เพื่อพัฒนางานหรือปรับปรุงให้มีประสิทธิภาพมากขึ้น**

**ชื่อ** ว่าที่ร้อยตรี ศิรพงศ์ มาสำราญ

**เพื่อประกอบการแต่งตั้งให้ดำรงตำแหน่ง** นักวิชาการสัตวบาลชำนาญการ ตำแหน่งเลขที่ 4903

**สำนัก/กอง** สำนักงานปศุสัตว์เขต 2

**เรื่อง** แนวทางการสร้างและพัฒนาเครือข่ายเกษตรกรผู้เลี้ยงสัตว์ของเกษตรกรรายย่อยในพื้นที่เขตปศุสัตว์ที่ 2

**หลักการและเหตุผล**

ตามแผนยุทธศาสตร์กรมปศุสัตว์ พ.ศ. 2561 – 2565 ยุทธศาสตร์ที่ 2 พัฒนา เสริมสร้างศักยภาพความเข้มแข็งให้แก่เกษตรกร องค์กร และสถาบันเกษตรกร ซึ่งเป็นยุทธศาสตร์ที่มุ่งส่งเสริมและถ่ายทอดทักษะตลอดจนองค์ความรู้ด้านการปศุสัตว์เพื่อสร้างความมั่นคงและมั่งคั่งทางเศรษฐกิจให้กับอาชีพเกษตรกรโดยเฉพาะเกษตรกรรายย่อยหรือเกษตรกรที่มีที่ดินทำกินน้อย และเกษตรกรขนาดกลางที่มีการรวมกลุ่มเป็นวิสาหกิจชุมชน ตอบสนองความต้องการในเชิงพื้นที่ (Area approach) สนับสนุนการสร้างคุณค่า และความสำคัญของอาชีพเกษตรกรด้านการปศุสัตว์ไทย เพื่อก่อเกิด เกษตรกรรายใหม่ และรักษาไว้ซึ่งเกษตรกรรายเดิม ส่งถ่ายความรู้จากรุ่นสู่รุ่น ให้ความสำคัญกับการสร้างฐานความรู้บนพื้นฐานของภูมิปัญญาท้องถิ่น และเทคโนโลยี นวัตกรรมด้านการปศุสัตว์ พัฒนาสู่การเลี้ยงสัตว์ในระบบฟาร์มที่ได้มาตรฐานเป็นที่ยอมรับและสนับสนุนแนวทางการเพิ่มรายได้ให้แก่เกษตรกรในรูปแบบธุรกิจชุมชน อันจะเป็นรากฐานสำคัญในการสร้างภูมิคุ้มกันให้กับเกษตรกรและส่งเสริมให้เกษตรกรและสถาบันเกษตรกร สามารถพึ่งพาตนเองได้ตามแนวทางปรัชญาเศรษฐกิจพอเพียงอย่างยั่งยืนในระยะยาว ตลอดจนสนับสนุนให้เกษตรกรและสถาบันเกษตรกรมีความเข้มแข็งจากการรวมกลุ่มและจากการสร้างเครือข่าย เชื่อมโยงห่วงโซ่อุปทานพร้อมเผชิญปัจจัยเสี่ยงอย่างมั่นคง

จากที่มาและเหตุผลความจำเป็นดังกล่าว ข้าพเจ้าจึงขอเสนอแนวคิดและวิธีการพัฒนางาน เรื่องแนวทางการสร้างและพัฒนาเครือข่ายเกษตรกรผู้เลี้ยงสัตว์ของเกษตรกรรายย่อยในพื้นที่เขตปศุสัตว์ที่ 2 จะทำให้เกษตรกรเกิดการพัฒนาอาชีพ ศักยภาพ และมีรายได้ที่เพิ่มขึ้นอย่างยั่งยืน

**บทวิเคราะห์/แนวคิด/ข้อเสนอ(แผนงาน/โครงการ) ที่ผู้ประเมินจะพัฒนางาน**

มีวิธีดำเนินการเพื่อพัฒนาเครือข่ายเกษตรกรผู้เลี้ยงสัตว์ของเกษตรกรรายย่อย ดังนี้

1. กระบวนการจัดหาเครือข่าย
   1. แต่งตั้งคณะทำงานเพื่อพัฒนาเครือข่ายด้านการพัฒนาปศุสัตว์ในพื้นที่ ประกอบด้วย เจ้าหน้าที่สำนักงานปศุสัตว์เขต สำนักงานปศุสัตว์จังหวัด ศูนย์วิจัยและบำรุงพันธุ์สัตว์ ศูนย์วิจัยและพัฒนาเทคโนโลยีอาหารสัตว์ และศูนย์วิจัยการผสมเทียมและเทคโนโลยีชีวภาพ
   2. จัดประชุมคณะทำงานเพื่อกำหนดเป้าหมายชนิดสัตว์ที่ต้องการพัฒนาในพื้นที่ที่มีความเป็นไปได้ในการสร้างเครือข่าย โดยรวบรวมข้อมูลสภาพพื้นที่จากแต่ละหน่วยงานเพื่อมาวิเคราะห์ศักยภาพ ได้แก่ จำนวนเกษตรกร ปริมาณสัตว์ จำนวนกลุ่มเกษตรกร สภาพภูมิสังคม สภาพภูมิศาสตร์ การคมนาคม การตลาดของสินค้า และปัญหาของสัตว์แต่ละชนิด เป็นต้น
   3. กำหนดชนิดสัตว์ เกษตรกร กลุ่มเกษตรกรเป้าหมายที่จะสร้างเครือข่าย และประสานผู้แทนตลาดสินค้า
   4. ลงพื้นที่ประชาสัมพันธ์ทำความเข้าใจกับเกษตรกร กลุ่มเกษตรกร ผู้แทนตลาด และเจ้าหน้าที่ระดับอำเภอ พร้อมทำการคัดเลือกตัวแทนด้านต่าง ๆ เพื่อเข้าประชุม
   5. จัดประชุมพบปะระหว่างตัวแทนเกษตรกร กลุ่มเกษตรกร ผู้แทนตลาด เจ้าหน้าที่ เพื่อหาความต้องการร่วม สร้างความสัมพันธ์ และจัดตั้งเครือข่าย
2. กระบวนการจัดตั้งเครือข่าย
   1. มอบหมายให้สำนักงานปศุสัตว์อำเภอ และสำนักงานปศุสัตว์จังหวัดจัดตั้งชมรมระดับจังหวัด โดยเชิญกลุ่มเกษตรกรเป้าเข้าร่วมประชุม พร้อมกำหนดตำแหน่ง หน้าที่ ได้แก่ ประธาน รองประธาน เลขานุการ เหรัญญิก ปฏิคม และคณะกรรมการ โดยให้เกษตรกรเป็นผู้คัดเลือกตัวแทน
   2. กำหนดระเบียบข้อบังคับของชมรม
   3. กำหนดให้เกษตรกรมีการประชุมกรรมการและสมาชิก เป็นประจำอย่างน้อยปีละ 2 ครั้ง
   4. กำหนดให้มีจัดทำฐานข้อมูลของเกษตรกรสมาชิกชมรม และมีการปรับปรุงข้อมูลเป็นประจำทุกปี
3. กระบวนการพัฒนาเครือข่าย
   1. สำนักงานปศุสัตว์เขตจัดประชุมเจ้าหน้าที่ ตัวแทนเกษตรกรของชมรมในแต่ละจังหวัด เพื่อจัดตั้งเครือข่ายระดับเขต พร้อมกำหนดตำแหน่ง หน้าที่ ได้แก่ ประธาน รองประธาน เลขานุการ เหรัญญิก ปฏิคม และคณะกรรมการ โดยให้เกษตรกรเป็นผู้คัดเลือกตัวแทน
   2. จัดประชุมติดตามความก้าวหน้า โดยกำหนดเป็นปีต่อครั้ง เพื่อสอบถามความก้าวหน้าในแต่ละพื้นที่ รวมถึงการวางแผนแนวทาง การกำหนดเป้าหมายการพัฒนาเครือข่าย อย่างน้อยปีละ 2 ครั้ง
   3. จัดฝึกอบรมเกษตรกรเครือข่ายเพื่อเพิ่มเติมความรู้เรื่องการผลิตสัตว์ ความรู้เรื่องตลาดสินค้าปศุสัตว์ และการพัฒนาแนวความคิดเพื่อเปิดมุมมองและความรู้ใหม่ๆ ให้กับเกษตรกร
   4. จัดการเรียนรู้ด้วยวิธีการศึกษาดูงานฟาร์มเกษตรกร กลุ่มเกษตรกร เครือข่ายเกษตรกรตัวอย่าง
   5. รวบรวมฐานข้อมูลของเกษตรกรสมาชิกเครือข่าย และมีการปรับปรุงข้อมูลเป็นประจำทุกปี

**เงื่อนไขความสำเร็จของการพัฒนางาน**

1. มีข้อมูลที่ต้องถูกต้องชัดเจน และตรงกับความเป็นจริงมากที่สุด เกษตรกรที่เข้าสู่กระบวนการต้องเป็นเกษตรรายย่อยที่ประกอบอาชีพการเลี้ยงสัตว์ที่เน้นการบริโภคเพื่อลดรายจ่าย หรือเพื่อผลิตจำหน่ายภายในชุมชนและต้องเป็นสมาชิกของกลุ่มเกษตรกรที่ขึ้นทะเบียนกับกรมปศุสัตว์

2. การมีส่วนร่วมของหน่วยงานระดับท้องถิ่นมีความสำคัญมาก ต้องพยายามดึงองค์กรปกครองส่วนท้องถิ่นให้มีส่วนร่วมให้มากที่สุด เพราะมีความใกล้ชิดกับเกษตรกร และสามารถกำหนดในแผนในการพัฒนาท้องถิ่นนั้น ๆ ได้

**ผลที่คาดว่าจะได้รับ**

1. มีเครือข่ายการผลิตและการตลาดในแต่ละพื้นที่เขตปศุสัตว์
2. มีการกำหนดรูปแบบและทิศทางในการพัฒนาการผลิตปศุสัตว์ชัดเจน
3. เกิดการบูรณาการการทำงานของหน่วยงานที่เกี่ยวข้องทั้งภาครัฐและเอกชนในการพัฒนาการผลิตและการตลาดอย่างครบวงจร

**ตัวชี้วัดความสำเร็จ**

1. จำนวนเกษตรกรที่มีรายได้เพิ่มขึ้น

ลงชื่อ……………………………….

(ว่าที่ร้อยตรี ศิรพงศ์ มาสำราญ)

ผู้เสนอแนวคิด

………../……….……./……………....

## **การพิจารณาประเมินข้าราชการเพื่อคัดเลือกให้ส่งผลงานทางวิชาการ**

ชื่อ ว่าที่ร้อยตรี ศิรพงศ์ มาสำราญก

ตำแหน่ง นักวิชาการสัตวบาลปฏิบัติการ ตำแหน่งเลขที่ 4903 6

ขอประเมินเพื่อแต่งตั้งให้ดำรงตำแหน่ง นักวิชาการสัตวบาลชำนาญการ ตำแหน่งเลขที่ 4903 6

ส่วน/กลุ่ม/ฝ่าย ส่วนส่งเสริมและพัฒนาการปศุสัตว์ า

กอง/สำนัก/จังหวัด สำนักงานปศุสัตว์เขต 2 า

### การพิจารณา (**คะแนนเต็ม 100คะแนน)**

1.ผลงาน/ผลการปฏิบัติงานย้อนหลัง 3 ปี 50คะแนน ได้รับ …………………….…คะแนน

2.ข้อเสนอแนวคิด/วิธีการเพื่อพัฒนางานหรือปรับปรุงให้มีประสิทธิภาพมากขึ้น

50คะแนน ได้รับ …………………….…คะแนน

**รวม** ……………………..…คะแนน

ลงชื่อ……………………………………………..

(นายพนม มีศิริพันธุ์)

ตำแหน่ง ปศุสัตว์เขต 2

วันที่………………………….………………….

**หมายเหตุ** กรุณาให้ผู้บังคับบัญชาให้คะแนนโดยผู้ที่ผ่านการประเมินต้องได้รับคะแนนไม่ต่ำกว่า 80 คะแนน และให้ผู้บังคับบัญชาลงชื่อกำกับให้ครบถ้วน